Lav et referat af nedenstående tekst:

Tekst:
Torsdag byder nok engang på gråvejr i det meste af landet, og dagen er startet med skyer, dis og tåge flere steder. Især først på morgenen kan tågen drille flere steder, og det er vigtigt at være meget opmærksom på den reducerede sigtbarhed, hvis man skal ud at køre torsdag morgen. En svag front passerer Danmark, og den bliver mest aktiv over den østlige del af landet, hvor der en overgang kommer lidt regn. Regnen rammer især Sjælland, hvor det vil dryppe fra de sene morgentimer over Vestsjælland. Der bliver ikke tale om regn i betydelige mængder, og de fleste steder, hvor det vil regne, kommer der ikke mere end få millimeter. Regnvejret bevæger sig længere mod øst, og i de tidlige eftermiddagstimer vil det kunne regne i perioder over Nordsjælland, Østsjælland og i hovedstadsområdet samt på Lolland og Falster. Først på aftenen passerer det lette regnvejr Bornholm, mens det i resten af landet er blevet opholdsvejr. Vest for Storebælt holder det tørt hele dagen, men en høj luftfugtighed med dis og skyer kan alligevel få det til at føles fugtigt udenfor. Dagen igennem strømmer mildere luft frem til Danmark, så temperaturerne når efterhånden op mellem fem og syv-otte grader, mens vinden bliver svag til jævn fra syd og sydvest.

Referat:
I de østlige landsdele kommer der regn i en periode.